text: কৃ (নেপালি: কৃষ্ণ) ২০১৮ সালের নেপালি প্রণয়-নাট্যধর্মী অ্যাকশন চলচ্চিত্র। চলচ্চিত্রটি সুরেন্দ্র পাউদেল পরিচালনা  ও রচনা করেন এবং সুবাস গিরি ও ভুয়ান কে সি সি প্রযোজিত। চলচ্চিত্রে অদিতি বুধাথোকি, আনমল কেসি, এবং অনুপ বিক্রম শাহী মুখ্য চরিত্রে অভিনয় করেছেন।
  
  ছায়াছবিটি ফেব্রুয়ারি ৯,২০১৮ নেপালে (বিক্রম সংবাত ২৬ মাঘ ২০৭৪) এবং বিশ্বব্যাপী ১৪ ফেব্রুয়ারি ২০১৮-এ মুক্তি পেয়েছিল। মিশ্র সমালোচনার পাশাপাশি এর নির্মাণশৈলী, সংগীত, অভিনয় ও কাহিনীর কারনে প্রশংসাও কুড়িয়েছে। সাড়ে ৩ কোটি নেপালি রুপী বাজেট সহ এটি নেপালে তৈরি করা এখন পর্যন্ত অন্যতম ব্যয়বহুল সিনেমা।
  
  কাহিনি সংক্ষেপ 
  অভয় সেনাবাহিনীতে নিয়োগ প্রাপ্ত কর্মকর্তা যিনি নেপালে তার ছুটি কাটান। অনেক নারী তাকে বিয়ে করতে ইচ্ছুক, তবে অভয় এখনও কেশরকে ভালোবাসে, তার  শৈশবের প্রেম যাকে সে বহু বছর দেখে নি।
  
  অভয় কেশরের গ্রামে ঘুরতে যায়। তিনি সেখানে থাকাকালীন, তার সত্য পরিচয় না জেনেও কেশর তাকে এখনও ভালোবাসবে কিনা তা পরীক্ষা করার জন্য সে 'লরে' নামটি গ্রহণ করেন। সে কেশরকে তার প্রেমে ফেলার চেষ্টা করে। একদিন তিনি তার কাছে প্রেমের প্রস্তাব দেওয়ার সিদ্ধান্ত নেন, তবে সে অস্বীকার করে বলেছিলেন যে সে অন্য একজনকে ভালোবাসেন। এই খবর শুনে ভগ্নহৃদয় অভয়ে কাঠমান্ডুতে ফিরে আসে। হঠাৎ করে ঘটনাচক্রে, কেশর বুঝতে পারল যে লরে তার আসল ভালোবাসা এবং সে তার সন্ধানে যায়। তারা যখন সাক্ষাত করতে যাবে, দুর্ভাগ্যক্রমে ততক্ষণে কেশরকে অপহরণ করা হয়েছে। অভয় অপহরণকারীর পিছনে তাড়া করলেও শেষ পর্যন্ত শেষ হয় নির্মম দুর্ঘটনায়।
  
  চার মাস পরে অভয় হাসপাতাল থেকে মুক্তি পায় এবং সে কেশরের সন্ধানের সিদ্ধান্ত নেয়। অবশেষে, সে কেশরের কিডন্যাপার ডন এবং তার সহকারীকে খুঁজে পায়। তাদের মধ্যে লড়াই হয় এবং খলনায়ক মারা যাওয়ার সাথে সাথে তারা অভয়কে বলে যে যেদিন অপহরণ করা হয়েছিল সেদিনই কেশরকে ধর্ষণ করা হয়েছিল এবং খুন করা হয়েছিল। অভয় অপহরণকারীকে হত্যা করে। অভয়ের আহত, ক্রন্দনরত, এবং কেশারের শেষ স্মৃতিচিহ্নস্বরূপ একটি কাপড়ের টুকরো ধরে থাকা থাকা অবস্থার দৃশ্যের মধ্য দিয়ে ছবিটির সমাপ্তি হয়। ধর্ষণ মামলা সম্পর্কে একটি চূড়ান্ত উপদেশমূলক বার্তা দর্শকদের জন্য পর্দায় উপস্থিত হয়।
  
  অভিনয়ে 
   কেশর চরিত্রে অদিতি বাধাতুকি
   অভয় (বা লাউরে) চরিত্রে আনমোল কে সি
   ডন চরিত্রে আনুপ বিক্রম শাহী
   অ্যালেক্স চরিত্রে রোহান রাই
   ইনসপেক্টর চরিত্রে কামেশ্বর চাউরোশিয়া
  
  প্রযোজনা
  
  নির্মাণ ব্যয় 
  কৃ চলচ্চিত্রের নির্মানের প্রাক্কলিত ব্যয় ছিল সাড়ে ৩ কোটি নেপালি রুপী। কৃ-এর অভিনেতা আনমল কে.সি. চলচ্চিত্রের জন্য ২০ লক্ষ নেপালি রুপী ধার্য করেছেন যা তাকে নেপালের সর্বোচ্চ বেতনের অভিনেতাদের একজন করে। খাঁটি নিরামিষভোজী হিসাবে, চরিত্রের সাথে মিলিয়ে পেশিবহুল শরীর তৈরি করতে আনমোলের দেড় বছর সময় লেগেছিল।
  
  মুক্তি 
  ছবিটি ২০১৮-এর ভালোবাসা দিবসে মুক্তি পেয়েছিল এবং এটি মূলত নেপালি উৎসব তিহার চলাকালীন প্রকাশিত হয়েছিল। এটি মুক্তির প্রথম দিনেই প্রায় ৭৫ লক্ষ রুপী আয় করেছিল এবং দ্বিতীয় দিনেই এটি ২.১ কোটি আয় করে, যা নেপালের সর্বোচ্চ এক দিনে আয়। এটি প্রথম সপ্তাহে প্রায় ৬ কোটি আয় করেছিল।  ছবিটি শেষ পর্যন্ত আয় করেছে সাড়ে আট কোটি রূপী।
  
  গ্রহনযোগ্যতা 
  কৃ চলচ্চিত্রটিকে ২০১৮ সালের সর্বাধিক প্রতীক্ষিত নেপালি চলচ্চিত্রগুলির একটি হিসাবে চিহ্নিত করা হয়েছে। এটি সমালোচক এবং দর্শকদের কাছ থেকে ইতিবাচক সাড়া পেয়েছিল। এর গড় রেটিং ৬.৫/১০ ছিল।
  
  সংগীত 
  অ্যালবামটি ইতিবাচক পর্যালোচনা পেয়েছিল। নেপালে "ইয়েতি ইয়েতি পানি" গানটি ভাইরাল হয়েছিল। "উকলিমা" গানটির জন্য মূল নির্মাতাদের একটি কপিরাইট ধর্মঘটের মুখোমুখি হতে হয়েছিল, ফলস্বরূপ, তারা পরবর্তীতে গানটি "ধুক ধুকি" নামে পুনর্নির্মাণ করে এবং এটির সাথে প্রতিস্থাপন করে।
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:২০১৮-এ নেপাল
  বিষয়শ্রেণী:২০১৮-এর চলচ্চিত্র
  বিষয়শ্রেণী:নেপালী চলচ্চিত্র
  বিষয়শ্রেণী:অ্যাকশন চলচ্চিত্র
title: কৃ (চলচ্চিত্র)